《闻雁》
明代·庞尚鹏

有鸟有鸟刺天飞，凌风何处借高栖。朝游碧落暮四海，谁道汤高横天施。

雪深边塞五更时，洞庭云暗雨如丝。河汉一声天地晓，耻随越鸟巢南枝。

沙头明月秋偏好，芦洲曲水环蓬岛。群居不为稻粱谋，回翔肯落虞人手。

问尔常从海上来，钓徒几见鹰扬老。

作者简介：（?—约1582）广东南海人，字少南。嘉靖三十二年进士。授乐平知县，擢御史，出按河南、浙江等地，搏击豪强，吏民震慑。嘉靖四十四年，在浙江推行一条鞭法，为一条鞭法之始。隆庆元年，迁大理右寺丞。次年，擢右佥都御史，兼领九边屯务。诸御史督盐政者以事权被夺，起而攻之，斥为民。万历四年起故官巡抚福建，拜左副都御史。忤张居正罢归，家居四年卒，谥惠敏。有《百可亭摘稿》。